# Annex VIII. Altres obligacions del contractista de tipus tècnic

L’empresa adjudicatària es compromet a complir, a més, les següents obligacions de tipus tècnic:

Dur a terme la vigilància i el respecte de les condicions de seguretat, medi ambient i protecció de l’obra i la resta d’obligacions en matèria de seguretat i salut en el treball, d’acord amb la legislació vigent, aniran a càrrec seu les despeses corresponents.

Realitzar les preses provisionals i les tanques d’obra i assumir les despeses corresponents.

Responsabilitzar-se de que les instal·lacions d’aigua, gas i electricitat son executades per instal·ladors autoritzats. A tal fi, cal que acreditin estar en possessió dels corresponents títols expedits per l’Administració competent.

Col·locar, a càrrec seu, els cartells informatius de l’obra.

Realitzar, amb independència dels assaigs i estudis contemplats al projectes, tots els estudis, assaigs i informes que siguin necessaris per a la correcta execució de les obres que seran de la seva total responsabilitat i al seu càrrec.

Fer-se càrrec de la redacció de tots els documents (projectes, certificacions butlletins i registres) i tràmits necessaris per a la legalització de les instal·lacions davant els Serveis d’Industria de la Generalitat de Catalunya, així com les despeses vinculades a tots aquests tràmits. Les instal·lacions no es consideraran concloses fins que els esmentats tràmits no estiguin totalment realitzats, amb els seus corresponents registres.

Elaborar el projecte fi d’obra o as-built.

Conjuntament amb l’as-built caldrà lliurar un informe resum del Control de Qualitat realitzat per l’empresa contractista aprovat per la DF a l’inici de les obres, incloent als annexes el recull de tota la documentació generada durant les obres (certificats, garanties, manuals, assajos realitzats d’obligat compliment per la constructora, certificats, etc...), classificada per unitats d’obra i elements segons s’acordi en la fase inicial d’obra. El contractista es farà càrrec de les despeses vinculades per a la elaboració d’aquesta documentació.

El lliurament de l’as built i documentació de control de qualitat, haurà de ser validada per la direcció facultativa i/o d’execució i s’haurà de lliurar parcialment segons les següents fases d’obra:

* Final d’obra
* Final d’instal·lacions

A realitzar un seguiment, mitjançant reunions quinzenals mínim, de tots els agents que intervenen a les obres, per veure l’estat del mateix. En cas de no realitzar aquests lliuraments, es podrà descomptar l’import de les diferents fases a la següent certificació mensual.

A fer-se càrrec de tots els costos de llicencies i taxes municipals (ocupació, grues, talls de trànsit, mitjans auxiliars, reparacions i reposicions del domini públic,..) amb excepció d’aquells relacionats amb la pròpia llicencia d’obres (impost i taxa de construcció), aniran a càrrec del contractista.

Abans de la recepció provisional, el contractista haurà d’entregar:

* Llistat dels industrials amb telèfons i persona de contacte.
* Entrega Butlletins d’aigua, elèctrics, de gas, de les instal·lacions tèrmiques i protecció contra el foc i documentació necessària per a la seva legalització i inscripció al registre d’instal·lacions del departament d’indústria.
* Certificats que acreditin l’acompliment de les prescripcions relatives al comportament al foc dels elements constructius de compartimentació i els materials.

En els casos en què, per assolir la resistència al foc de l'estructura requerida en la normativa vigent, calgui utilitzar l'aplicació de materials de revestiment (plaques, morters, pintures, etc.), és necessari el certificat d'una empresa de control de qualitat aliena al projecte signat pel tècnic competent que acrediti: c.1 Que el producte de recobriment utilitzat es correspon amb el que es justifica en el projecte. c.2. Que el procés seguit en l'aplicació del productes correcte i que es correspon amb el que defineix el fabricant.

Certificat d'una empresa instal·ladora acreditada signat pel seu tècnic competent que acrediti que les instal·lacions de protecció contra incendis compleixen el Reial Decret 513/2017, de 22 de maig, per el qual s'aprova el Reglament d'instal·lacions de protecció contra incendis (RIPCI)

Certificat de gestió de residus rebuts emès dipòsit controlat de residus

El contractista és responsable de tots els objectes que es trobin o descobreixin durant l’execució de les obres, ha de donar immediatament compte de les troballes a la direcció de l’obra i col·locar-los sota la seva custòdia. Els materials rescatats de l’obra es consideraran propietat de l’ajuntament i seran traslladats pel contractista al lloc que determini la persona responsable del contracte